laion/Wikipedia-Exotic huggingface dataset:
כף מוריי (ארץ גרהאם)

כף מוריי או כף מאריי (באנגלית: Cape Murray) הוא לשון יבשה המהווה את הקצה המערבי של האי מוריי בסמוך למול החוף המערבי של חצי האי פפור בארץ גרהאם, שבאנטארקטיקה. הכף מפרידה בין מפרץ יוז שמצפון מזרח לה, לבין מפרץ שארלוט שמדרום לכף. הכף מופתה לראשונה בשנת 1824 על ידי צידי ליוויתנים נורווגים אשר קראו לה "נקודת בלאף" (נקודת המצוק). הכף מופתה בשנית ב-7 בפברואר 1898, על ידי המשלחת אנטארקטיקה הבלגית, אשר חקרה את אנטארקטיקה בין השנים 1897- 1899 בפיקודו של לוטננט אדריאן דה ז'רלאש, במיפוי זה נחשבה הכף כשלוחת יבשה המחברת את חוף חצי האי פפור עם האי מוריי (אשר בבשל כך נחשב לחצי אי). בשנת 1922, עברה ספינת ציד הלווייתנים גראאם במעבר גרהאם (הנקרא על שם הספינה) - מצר הים המפריד בין האי לבין חצי האי האנטארקטי, ובכך הוכיחה כי האי מוריי הוא אי, וכי כף מוריי אינה מחוברת אליו. האי מוריי צולם מן האוויר על ידי משלחת הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957. ז'רלאש קרא לכף על שמו של סר ג'ון מאריי, זואולוג ימי ואוקיינוגרף בריטי, שהיה תומך נלהב בחקר אנטארקטיקה. כף מוריי באתר הסקר הגאולוגי של ארצות הברית כף מוריי באתר הגאזט האנטארקטי המשווה SCAR של ממשלת אוסטרליה כף מוריי באתר mindat כף מוריי באתר marineregions מפה גאולוגית של מזרח ארץ גרהאם מידע גאוגרפי והיסטורי מידע היסטורי על כף מוריי מידע היסטורי על האי מוריי
כף מוריי

האם התכוונתם ל... אנטארקטיקה כף מוריי (ארץ גרהאם) – לשון יבשה בארץ גרהאם, בחצי האי האנטארקטי שבאנטארקטיקה כף מוריי (שטח חסות רוס) – לשון יבשה בשטח חסות רוס שבאנטארקטיקה קנדה כף מוריי (הטריטוריות הצפון מערביות) – לשון יבשה בטריטוריית הטריטוריות הצפון-מערביות שבקנדה
מי שמאמין

"מי שמאמין" הוא סינגל שהוקלט על ידי הזמר הישראלי אייל גולן. השיר יצא לאור ב-21 בפברואר 2010, כסינגל מתוך אלבומו ה-13 של גולן, "דרך לחיים", על ידי חברת התקליטים ליאם הפקות. השיר נכתב על ידי יוסי גיספן, שכתב עבור גולן להיטים כמו "מיליון או דולר", "זה אני", "יפיופה" ו"מלכת היופי שלי", הולחן על ידי עדי לאון והופק על ידי דודו קומה. השיר כולל ציטוט של רבי נחמן מברסלב, "מי שמקבל בהבנה את הקיים מאושר הוא. האושר נמצא בהישג יד ואין צורך לחפש אותו". השיר הוא שיר ים-תיכוני המשלב מקצבים וזמירות חסידיים. ב-2015, פרסם ארגון החמאס גרסת כיסוי לשיר, בה מוחלפות המילים למסרים אנטי-ציוניים. כנגד גרסתם של החמאס נמתחה ביקורת, ואף תגובה מגולן עצמו. השיר הופיע בבכורה במקום ה-10 במצעד השבועי של רשת ג', ובשיאו הגיע למקום הראשון. בסוף שנת 2010, הגיע למקום השלישי במצעד השנתי של התחנה. במצעד השנתי של גלגלצ, דורג השיר במקום ה-24. במצעד העשור שנערך על ידי כאן גימל, זכה השיר בתואר "שיר העשור". מידע על היצירה "מי שמאמין" באתר מיוזיק בריינז מי שמאמין, באתר "פזמונט" אסף נבו, ‏מי שמאמין באייל גולן, באתר ‏מאקו‏, 21 בפברואר 2010 חמאס שר אייל גולן: "אנו חייליו של אלוהים, נשלחנו לחסל ציונים", באתר וואלה, 7 באוקטובר 2015 יוני פרוים, אייל גולן משיב לחמאס: "תתפוצצו", באתר ynet, 12 באוקטובר 2015 11.3.2010, באתר "פזמונט" תש"ע, באתר "פזמונט" תש"ע (גלגלצ), באתר "פזמונט" דניאל שירין, זה אני: העשור המשוגע של אייל גולן, באתר ישראל היום, 29 בדצמבר 2019
כף מוריי (שטח חסות רוס)

כף מוריי או כף מאריי (באנגלית: Cape Murray) הוא מצוק סלע מתנשא בחוף הילרי, בשטח חסות רוס, שבאנטארקטיקה. המצוק מכוסה ברובו קרח. המצוק מצוי בצידו הצפוני של שפך קרחון קריון אל מדף הקרח רוס. הכף התגלתה בנובמבר 1903 על ידי משלחת דיסקברי, אשר חקרה את אנטארקטיקה בין השנים 1901–1904. המשלחת קראה לכף על שמו של ג'ורג' ר. מ. מוריי (George R.M. Murray), שהיה מנהל זמני של הצוות המדעי של המשלחת, אשר ליווה את המשלחת עד קייפטאון. כף מוריי באתר הסקר הגאולוגי של ארצות הברית כף מוריי באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי מידע היסטורי
אלקסזאורוס

אלקסזאורוס (שם מדעי: Alxasaurus; מילולית: "לטאת מדבר אלקסה (אנ')") הוא סוג של דינוזאור מקבוצת התריזינוזאורים, אשר חי במשך תור הקרטיקון לפני 112 עד 100 מיליון שנה מזמננו. המאובנים של הדינוזאור התגלו בתצורת באיין גובי (אנ') שבמחוז מונגוליה הפנימית, צפון סין. הוא תוארו ביד הפלאונטולוג הקנדי דייל ראסל (אנ') ועמיתו הסיני דונג זימינג (אנ') ב-1993 ונקרא בשם ב-1994, על שם מדבר אלקסה שבו נמצאו הממצאים. הסוג הכיל מין אחד - Alxasaurus elesitaiensis, על שם אלסיטאי (Elesitai) - הכפר הקרוב לאזור הממצאים. בנוסף, הוא נחשב לסוג היחיד במשפחת האלקסזאוריים (Alxasauridae). האלקסזאורוס היה קרובם של התריזינוזאוריים הגדולים, והוא נחשב לאחד מהנציגים המוקדמים בעל-משפחתו. הוא הגיע לאורך של 4 מטרים ולמשקל 350 עד 400 קילוגרם בקירוב, על פי החוקר גרגורי ס. פאול, וככל הנראה היה דו-רגלי אוכל צמחים, בהתבסס על מבנה הלסת והשיניים. הממצאים שלו כללו מעט עצמות מהגולגולת והלסת, כמה שיניים, אגן ירכיים וחלקי חוליות צוואר וגב, שברי גפיים וצלעות. דינוזאור זה היה בעל מבנה דומה לזה של הפלקריוס והבייפיאוזאורוס, ונראה שהיה מכוסה נוצות לאורך גופו. מדיה וקבצים בנושא אלקסזאורוס בוויקישיתוף אלקסזאורוס, באתר GBIF (באנגלית)
הנסיך שארל מלוקסמבורג

הנסיך שארל מלוקסמבורג (שם מלא: שארל ז'אן פיליפ ז'וזה מארי גיום; בלוקסמבורגית: Charles Jean Philippe Joseph Marie Guillaume; נולד ב-10 במאי 2020) הוא בנם של גיום, נסיך הכתר של לוקסמבורג ושל סטפני, נסיכת הכתר של לוקסמבורג. שארל הוא נסיך לבית המלוכה של לוקסמבורג (בית בורבון-פארמה) ונסיך לבית נסאו-ויילבורג. שארל הוא נכדם החמישי של אנרי, הדוכס הגדול של לוקסמבורג (שליט לוקסמבורג) ושל הדוכסית מריה תרזה. מרגע לידתו שארל הוא השני בסדר הירושה של לוקסמבורג, וצפוי לשמש כדוכס הגדול, לאחר אביו. שארל נולד בעיר לוקסמבורג. כתבה על הלידה בעיתון לוקסמבורג טיימס (באנגלית) כתבה באתר insider (באנגלית) CORDULA SCHNUER AND HELEDD PRITCHARD, Luxembourg royal baby boy born on Sunday, עיתון לוקסמבורג טיימס, 10 במאי 2020 חשבון הטוויטר הרשמי של החצר הדוכסית
דגל לטביה

דגל לטביה (בלטבית: Latvijas karogs) הוא דגלה הלאומי של לטביה. הוא אומץ ב-27 בפברואר 1990. הדגל היה בשימוש לטביה העצמאית בשנים 1918–1940. הצבע האדום מסמל את נכונות העם הלטבי לתת דם מליבם עבור החופש והנכונות להגן על חירותם. גובה הפס הלבן מהווה חמישית (20%) מגובה הדגל, בעוד שגובהו של כל אחד מן הפסים האדומים מהווה שתי חמישיות (40%) מגובה הדגל. סמל לטביה המנון לטביה מדיה וקבצים בנושא דגל לטביה בוויקישיתוף לטביה, באתר דגלי העולם (באנגלית) דגל לטביה, באתר אנציקלופדיה בריטניקה (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
Hot Girl Summer

"Hot Girl Summer" (בעברית: "נערת קיץ לוהטת") הוא סינגל שהוקלט על ידי הראפרית האמריקאית מייגן די סטליון, ביחד עם הראפרים ניקי מינאז' וטיי דולה סיין. הוא יצא לאור ב-9 באוגוסט 2019, בהוצאת חברת התקליטים 300 אנטרטיינמנט, כסינגל שלא מתוך אלבום. השיר הגיע למקום האחד-עשר במצעד הבילבורד הוט 100 והיה לראשון של די סטליון שעשה זאת. השיר נכתב על ידי מייגן די סטליון, ניקי מינאז', טיי דולה סיין, אייזק ביינום, ג'טביה ג'ונסון, ליל יאכטי, מייקל פוסטר, דריק קרינגטון, ג'וסי ג'יי וז'ורז' אוליבייה והופק על ידי בון קולקטור, ג'וסי ג'יי וקרייזי מייק. השיר זכה בפרסי הווידאו קליפים של MTV בקטגוריית "Best Power Anthem". עם יציאתו, עלה השיר לרשת הזרמת המדיה ספוטיפיי, בדומה לשאר שירי המיני-אלבום, וצבר למעלה מ-130 מיליון השמעות. הווידאו קליפ הרשמי של השיר יצא לאור ב-3 בספטמבר 2019. הקליפ בוים על ידי מונאצ'י אוסגבו והוא מציג בתוכו את מייגן די סטליון, ניקי מינאז' וטיי דולה סיין במסיבת בריכה. בקליפ מופיעים ידוענים וידועניות כמו מו אגנס, ריקו נאסטי, ארי לנוקס, סאמר ווקר, ג'וסי ג'יי ופרנץ' מונטנה. נכון לאפריל 2020, מונה הצפיות של הקליפ עומד על למעלה מ-55 מיליון צפיות. סרטון השיר "Hot Girl Summer" באתר יוטיוב מידע על השיר "Hot Girl Summer" באתר iTunes מידע על השיר "Hot Girl Summer" באתר ספוטיפיי מייגן די סטליון, ניקי מינאז', טיי דולה סיין, אייזק ביינום, ג'טביה ג'ונסון, ליל יאכטי, מייקל פוסטר, דריק קרינגטון, ג'וסי ג'יי, ז'ורז' אוליבייה Megan Thee Stallion Announces 'Hot Girl Summer' Featuring Nicki Minaj & Ty Dolla $ign, Billboard, ‏2019-08-05 The Hot 100 Chart, Billboard Megan Thee Stallion, Billboard Megan Thee Stallion (Ft. Nicki Minaj & Ty Dolla $ign) – Hot Girl Summer (באנגלית), נבדק ב-2020-05-11 MTV VMAs 2019: Winners List: Complete, Billboard, ‏2019-08-26 Hot Girl Summer (feat. Nicki Minaj & Ty Dolla $ign), נבדק ב-2020-05-11 Watch Megan Thee Stallion’s “Hot Girl Summer” video featuring Nicki Minaj and Ty Dolla $ign, The FADER (באנגלית) Megan Thee Stallion - Hot Girl Summer ft. Nicki Minaj & Ty Dolla $ign [Official Video] Gold & Platinum, RIAA (באנגלית) https://twitter.com/chartdata/status/1278535115367485456, Twitter
ג'ירו רוסה

הג'ירו רוסה (באיטלקית: Giro Rosa; שם רשמי: Giro d'Italia Femminile) הוא מרוץ אופני כביש לנשים והגרסה הנשית של מרוץ הג'ירו ד'איטליה. המרוץ נוסד בשנת 1988 ונודע בשם ה-"Giro Donne" עד שנת 2013. המרוץ נוסד בשנת 1988, אז ניצחה בו מריה קאנינס המקומית. המנצחת הלא איטלקית הראשונה במרוץ הגיעה שנתיים אחרי היווסדו של המרוץ, ב-1990, כשקתרין מרסל הצרפתית ניצחה. ב-1991 ו-1992 לא התקיים המרוץ. ב-2001, הרוכבת הבולגרית זינאדיה שטאחורסאקיה ניצחה, אך בשל פרשת אימרוץ בה הייתה מעורבת, התואר נשלל ממנה והניצחון הועבר לניקול בראנדי השווייצרית, שניצחה את המרוץ גם שנתיים לאחר מכן, ב-2003, וגם ב-2005. כיום המרוץ מאורגן על ידי חברת RCS, שהיא החברה המארגנת גם של הג'ירו ד'איטליה. אך המרחקים והמסלולים במרוץ לא תואמים את זה של מרוץ הגברים, שכן הג'ירו רוסה הוא מרוץ קטעים של 10 או 9 ימים, בניגוד למרוץ הגברים, שכולל 21 קטעים. אך בדומה למרוץ הגברים, צבעי החולצות דומים, כשהמובילה בג'ירו רוסה לובשת חולצת ורודה. כיום הג'ירו רוסה נחשב למרוץ הנשים בקטעים היוקרתי והארוך ביותר בסבב, וגם נחשב לגרנד טור היחידי בענף הנשים. מ-2013 המרוץ עבר להיות מכונה ה-"Giro Rosa" לאחר שעד שנה זו כונה ה-"Giro Donne". שיאנית הניצחונות במרוץ היא פביאנה לופריני המקומית שניצחה חמש פעמים בשנים 1995–1998 ו-2008. שיאנית ניצחונות הקטעים היא מריאנה ווס, שניצחה 32 קטעים. ווס גם ניצחה את המרוץ בשנים 2011, 2012 ו-2014. מ-2016, המרוץ הוא חלק מסבב ה-UCI World Tour לנשים. מדיה וקבצים בנושא ג'ירו רוסה בוויקישיתוף אתר האינטרנט הרשמי של ג'ירו רוסה ג'ירו רוסה, ברשת החברתית פייסבוק ג'ירו רוסה, ברשת החברתית אקס (טוויטר) ג'ירו רוסה, ברשת החברתית אינסטגרם הרוכבת הבולגרית זינאדיה שטאחורסאקיה ניצחה, אך בשל פרשת אימרוץ בה הייתה מעורבת, התואר נשלל ממנה
Sex Talk

"Sex Talk" הוא סינגל שהוקלט על ידי הראפרית האמריקאית מייגן די סטליון, מתוך המיקסטייפ הראשון שלה, Fever. הוא יצא לאור ב-22 במרץ 2019, בהוצאת חברות התקליטים 1501 סירטיפייד ו-300 אנטרטיינמנט, כסינגל המוביל מתוך המיקסטייפ. השיר הגיע למקום ה-15 במצעד ה-LyricFind U.S.. השיר נכתב על ידי מייגן די סטליון לבדה והופק על ידי די. ג'יי ויליי. במקור, יצא השיר "Cash Shit", שזכה להצלחה רבה, הפך ללהיט בעיקר בארצות הברית והסתמן להיות הסינגל הראשון מתוך המיקסטייפ, אך לבסוף יצא השיר הזה כסינגל הראשון מתוכו. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-18 מיליון השמעות. קליפ המילים של השיר הועלה ליוטיוב ב-22 במרץ 2019, ביום צאתו כסינגל. קליפ המילים זכה להצלחה כאשר צבר למעלה מ-12 מיליון צפיות. סרטון השיר "Sex Talk" באתר יוטיוב מידע על הרצועה "Sex Talk" באתר ספוטיפיי Get millions of songs. All ad-free., Apple Music (באנגלית) Chart Search, Billboard Megan Thee Stallion – Sex Talk (באנגלית), נבדק ב-2020-05-11 Sex Talk, נבדק ב-2020-05-11 Megan Thee Stallion - Sex Talk (Lyrics) Gold & Platinum, RIAA (באנגלית אמריקאית)
Realer

"Realer" הוא סינגל שהוקלט על ידי הראפרית האמריקאית מייגן די סטליון, מתוך המיקסטייפ הראשון שלה, Fever. הוא יצא לאור ב-16 במאי 2019, בהוצאת חברות התקליטים 1501 סירטיפייד ו-300 אנטרטיינמנט, כסינגל השני והאחרון מתוך המיקסטייפ. השיר הגיע למקום ה-23 במצעד השירים של טיידל. במקור, יצא השיר "Cash Shit", שזכה להצלחה רבה והסתמן להיות הסינגל הראשון מתוך המיקסטייפ, אך לבסוף יצא במקומו השיר "Sex Talk", תוך שהוחלט לחתום את המיקסטייפ עם הוצאת השיר הזה כסינגל השני והאחרון מתוכו. השיר נכתב על ידי מייגן די סטליון לבדה והופק על ידי ליל-ג'ו-מייד-דה-ביט בדומה לשירה הקודם, "Sex Talk" ולשירה "Big Ole Freak". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-14 מיליון השמעות. סרטון השיר "Realer" באתר יוטיוב מידע על הרצועה "Realer" באתר ספוטיפיי Get millions of songs. All ad-free., Apple Music (באנגלית) Chart Search, Billboard Megan Thee Stallion – Realer (באנגלית), נבדק ב-2020-05-11 Megan Thee Stallion – Big Ole Freak (באנגלית), נבדק ב-2020-03-06 Megan Thee Stallion – Sex Talk (באנגלית), נבדק ב-2020-05-11 Realer, נבדק ב-2020-05-11 Gold & Platinum, RIAA (באנגלית אמריקאית)
All Dat

"All Dat" (בעברית: "כל זה") הוא סינגל שהוקלט על ידי הראפרית האמריקאית מייגן די סטליון, ביחד עם הראפר מאניבאג יו, מתוך האלבום Time Served. הוא יצא לאור ב-10 באוקטובר 2019, בהוצאת חברות התקליטים רוק ניישן, CMG, בראד גאנג, אן-לס ואינטרסקופ רקורדס, כסינגל הראשון מתוך האלבום. השיר הגיע למקום ה-70 במצעד הבילבורד הוט 100. השיר נכתב על ידי מייגן די סטליון, מאניבאג יו וג'מייקל בנדון והופק על ידי דינרו לאב. השיר כולל בתוכו קטעים מתוך השיר "Ooh Nuthin’", של פרוג'קט פאט. בנוסף לכך, הערבוב המוזיקלי בשיר נעשה על ידי המוזיקאי ג'ייסן ג'ושוע. בין היתר, נחשב השיר לשיתוף הפעולה הראשון בין די סטליון למאניבאג יו. הווידאו קליפ הרשמי של השיר פורסם ביוטיוב ב-10 באוקטובר 2019, תוך שצבר למעלה מ-55 מיליון צפיות. כאשר יצא, לא זכה השיר להצלחה רבה.[דרוש מקור] השיר זכה לחשיפה רבה ברשת החברתית טיקטוק. בטיקטוק נעשה שימוש בשיר בכ-2.3 מיליון סרטונים שונים. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-25 מיליון השמעות. סרטון השיר "All Dat" באתר יוטיוב רוק ניישן • CMG • בראד גאנג • אן-לס • אינטרסקופ מייגן די סטליון, מאניבאג יו, ג'מייקל בנדון All Dat - Single by Moneybagg Yo & Megan Thee Stallion, Apple Music (באנגלית) Moneybagg Yo Drops 'Time Served' Album f/ DaBaby, Megan Thee Stallion, and More, Complex (באנגלית) Megan Thee Stallion, Billboard Moneybagg Yo & Megan Thee Stallion – All Dat (באנגלית), נבדק ב-2020-05-11 Project Pat – Ooh Nuthin' (באנגלית), נבדק ב-2020-05-11 Moneybagg Yo & Megan Thee Stallion, Genius (באנגלית) Moneybagg Yo, Megan Thee Stallion - All Dat (Official Music Video) Moneybagg Yo Releases Time Served (Deluxe) Today; New Features From Lil Baby, Big Homie G, Rylo Rodriguez + More, RESPECT., ‏2020-05-15 (באנגלית) All Dat (with Megan Thee Stallion), נבדק ב-2020-05-11 Gold & Platinum, RIAA (באנגלית)
Ride or Die

"Ride or Die" (בעברית: "לרכוב או למות)" הוא סינגל שהוקלט על ידי הראפרית האמריקאית מייגן די סטליון, ביחד עם ויקי-לו. הוא יצא לאור ב-25 באוקטובר 2019, בהוצאת חברת התקליטים מוטאון, כסינגל מתוך פסקול הסרט, Queen & Slim. השיר הגיע למקום ה-23 במצעד השירים מתחת להוט 100. השיר נכתב על ידי מייגן די סטליון, ביחד עם ויקי-לו ו-BlaqNmilD והופק על ידי BlaqNmilD גם כן. במקור, יצא השיר "Collide", כסינגל הראשון והיחיד מתוך הפסקול ב-10 באוקטובר 2018, אך בהמשך יצא גם השיר הזה כסינגל. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-18.5 מיליון השמעות. הווידאו קליפ הרשמי של השיר הועלה לערוץ היוטיוב של מייגן די סטליון ב-15 בנובמבר 2019. הקליפ צבר למעלה מ-12 מיליון צפיות. סרטון השיר "Ride or Die" באתר יוטיוב מייגן די סטליון, ויקי-לו, BlaqNmilD Ride or Die (From "Queen & Slim: The Soundtrack") - Single by Megan Thee Stallion & VickeeLo, Apple Music (באנגלית) Megan Thee Stallion & VickeeLo – Ride Or Die (באנגלית), נבדק ב-2020-05-11 Megan Thee Stallion, Billboard HipHopDX- https://hiphopdx.com, Review: The 'Queen & Slim' Soundtrack Is Inconsistent But Brutally Beautiful, HipHopDX, ‏2019-11-27 Various Artists: Queen & Slim: The Soundtrack, Pitchfork (באנגלית) LaTesha Harris, LaTesha Harris, ‘Joker,’ ‘Lion King,’ ‘Us’ Lead 2019 Hollywood Music in Media Awards Nominees, Variety, ‏2019-11-05 (באנגלית) Ride Or Die (From "Queen & Slim: The Soundtrack"), נבדק ב-2020-05-11 Megan Thee Stallion x VickeeLo – Ride Or Die [Official Video]
Captain Hook

"Captain Hook" (בעברית: "קפטן הוק") הוא סינגל שהוקלט על ידי הראפרית האמריקאית מייגן די סטליון, מתוך המיני-אלבום השלישי שלה, Suga. הוא יצא לאור ב-10 במרץ 2020, בהוצאת חברות התקליטים 1501 סירטיפייד ו-300 אנטרטיינמנט, כסינגל השני מתוך המיני-אלבום. השיר הגיע למקום השבעים-וארבעה במצעד הבילבורד הוט 100. השיר נכתב על ידי מייגן די סטליון ביחד עם ליל-ג'ו-מייד-דה-ביט שגם הפיק אותו, והפיק עבורה שירים כמו "Realer", ו-"Big Ole Freak". השיר היה אמור לעזור בקידום המיני-אלבום ולכן הוציאה לו די סטליון קליפ נלווה, אך לאור הצלחתה הלא צפויה של הרצועה "Savage", הוחלט לא לקדם אותו יותר מידי. עם יציאתו, עלה השיר לרשת הזרמת המדיה ספוטיפיי, בדומה לשאר שירי המיני-אלבום, וצבר למעלה מ-24 מיליון השמעות. הווידאו קליפ הרשמי של השיר הועלה לערוץ היוטיוב של מייגן די סטליון ב-11 במרץ 2020, בשידור חי. נכון ל-29 ביוני 2021, הקליפ צבר למעלה מ-88 מיליון צפיות. מילות השיר "Captain Hook" באתר Genius סרטון השיר "Captain Hook" באתר יוטיוב מידע על הרצועה "Captain Hook" באתר ספוטיפיי Megan Thee Stallion – Captain Hook (באנגלית), נבדק ב-2020-05-11 Suga by Megan Thee Stallion, Genius (באנגלית) Megan Thee Stallion, Billboard Megan Thee Stallion – Realer (באנגלית), נבדק ב-2020-05-11 Megan Thee Stallion – Big Ole Freak (באנגלית), נבדק ב-2020-05-11 Megan Thee Stallion – Savage (באנגלית), נבדק ב-2020-05-11 Megan Thee Stallion - Captain Hook [Official Audio] Captain Hook, נבדק ב-2020-05-11 Megan Thee Stallion - Captain Hook [Official Video] chart data, .@theestallion's "Captain Hook" has now sold over 500,000 units in the US., @chartdata, ‏2020T19:40 (באנגלית)
ששון שמוחה

הרב ששון ב"ר אליהו ב"ר משה הלוי (נולד בשנת ה'תקפ"א, 1820 -בבגדאד ונפטר בכ"ב בכסלו ה'תרע"א, 23 בדצמבר 1910), מכונה בשם הרב ששון שמוחה, שימש כראב"ד וכחכם באשי בבגדאד. הרב ששון שמוחה למד במדרש בית זלכה אצל הרב עבדאללה סומך. הרב שימש בדיינות בשנים 1841–1876 (ה'תר"א - ה'תרל"ו). בשנת ה'תר"ך התנגד לגזילת קבר יחזקאל על ידי המוסלמים מידי היהודים. לאחר פטירת הרב עובדיה אברהם הלוי בשנת ה'תרל"ו (1876), הרב ששון שמוחה מונה להחליף את הרב במשרת החכם באשי. באותו תקופה הוא והרב אלישע דנגור כיהנו בבית הדין שבראשו עמד הרב עובדיה אברהם הלוי. בשנת 1879 הייתה שנת בצורת קשה שגרמה להעלאת מחיר החיטה על ידי סוחרי ויבואני החיטה. הרב ששון ניסה לבטל את ההעלאה והכריז חרם נגד הסוחרים. הכרזת החרם הייתה צעד חריף שגרם למחלוקת פנימית קשה בתוך הקהילה בבגדאד. מתנגדי הרב העלילו בפני נציגי השלטון העות'מאני כי הרב מעל בכספי הקהילה. בשנת ה'תרל"ט (1879) פוטר הרב ששון ממשרת החכם באשי בשל טענות כנגדו בעריכת המיסים וארנונה שלא כדין. קהילת בגדאד החליטה שלא להעניק לרב המפוטר מכספי הכוללות; ביום ט"ז בסיון ה'תר"מ (1880) שלחו הסכמה נגדו, שחתמו עלייה קרוב לחמש מאות איש מחכמי ועשירי הקהילה, לרב משה הלוי. בו' באב ה'תרמ"א השיב הרב משה הלוי למה שכתבו לו, הרב התרעם על כך ואמר שמעשיהם כנגד הרב נעשו מטינה אליו. הרב הלוי החזיר את הרב ששון לתפקידו. כתוצאה מתגובתו של הרב הסכימו הנבחרים לפסוק לרב ששון סך של 375 קרוש צאג בכל חודש (חצי ממשכרותו). אבל המחלוקות והמריבות בקהילה לא פסקו ובסוף שנת 1881 הרב הודח שוב ובמקומו מונה הרב אלישע דנגור לחכם באשי. בשנת 1883 הודח הרב אלישע דנגור ובמקומו מונה ממלא מקום חכם באשי הרב אברהם הלל. הרב ששון המשיך להיות פעיל בהנהגת הקהילה ועזר לרב הלל בפתרון משברים כמו המשבר בקבורת הרב עבדאללה סומך בשנת 1889. בשנת ה'תרנ"ג הרב עמד לעזרת קהילת יהודי המדאן, שעמדו לטבח בהוראת המופתי של העיר. הרב פנה אל המופתי הגדול של איראן שביטל את הגזרה מול היהודים. הרב ששון שמוחה יושב שני משמאל עם רבני עיראק הרב ששון שמוחה יושב רביעי מימין יחד עם רבני עיראק הרב ששון יושב שישי מימין עם רבני עיראק הרב ששון יושב שני משמאל הרב ששון שמוחה ספר השירים, עמ' 314, בגדאד: דפוס חכם עזרא דנגור, ה'תרס"ו. ספר הפזמונים, עמ' 276, ירושלים: דפוס ציון, ה'תרפ"ט. ד"ר אברהם בן יעקב, שירה ופיוט של יהודי בבל בדורות האחרונים, עמ' 334, ירושלים: מכון בן צבי, ה'תש"ל. נכתב גם בשם "ששון סמוחה" אפרים חדד, בבל וחכמיה - תולדות רבני בבל בתקופה האחרונה, עמ' 276, בהוצאת מכון הכתב, 1989. אברהם טווינה, גולים וגאולים, עמ' 51, רמלה: הוצאת בית הכנסת גאולה, 1968. הרב יהושע משה, קץ הימין - תולדות חכמי ורבני בבל ראשונים ואחרונים, עמ' 142, ירושלים: הוצאת ספרים בקאל, 1966. ד"ר אברהם בן יעקב, יהודי בבל מסוף תקופת הגאונים עד ימינו, עמ' 163, ירושלים: הוצאת קרית-ספר, 1979. ד"ר אברהם בן יעקב, יהודי בבל בתקופות האחרונות, עמ' 183, ירושלים: הוצאת קרית-ספר, 1980. משה שבת, ישיבות בגדאד, עמ' 328, ה'תשע"ו. הרב שלום הלל, מן הגנזים, עמ' 223, ירושלים: הוצאת אהבת שלום, 2017.
קונפוציוסאורניים

קונפוציוסאורניים (שם מדעי: Confuciusornithidae) היא משפחה של עופות עתיקים (עופות קמאים), שחיו במזרח אסיה לאורך הקרטיקון התחתון שלפני 131 עד 120 מיליון שנה. המשפחה היא פרימיטיבית מאוד, ובעלת הרבה מאפיינים של דינוזאורים תרופודים, אך גם בעלת מאפייני עופות. מרבית הממצאים שלהם התגלו בתצורת ג'יופוטאנג ובתצורת יישיין שבמחוז ליאונינג, סין. המשפחה קרובה יותר לעופות הבתראים מאשר הארכיאופטריקיים, אך פחות מבני הקבוצה אורניתורה. לקונפוציוסאורניים היו שובלי נוצות לאורך זנבם, אשר אולי שימשו למשיכת נקבות כמו נוצות הטווס, אך אולי שימשו גם לתעופה. לעופות אלה היו זנבות מגומדים, לסתות חסרות שיניים שדמו לעופות המודרניים, ואולם היו להם טפרים בולטים לאורך הכנפיים שהיו מעט יותר קצרות מאשר העופות הבתראים. מינים אלה היו קטנים מאוד, וכנראה היו שוכני עצים למיניהם. הם חיו על טריפת חרקים וטרף דומה ונשמרו מטורפים כמו תרופודים אחרים שארבו ביער. Changchengornis קונפוציוסאורניס (Confuciusornis) Eoconfuciusornis Yangavis מדיה וקבצים בנושא קונפוציוסאורניים בוויקישיתוף קונפוציוסאורניים, באתר האנציקלופדיה של החיים (באנגלית) קונפוציוסאורניים, באתר GBIF (באנגלית)
ויליאם פלטני

ויליאם פלטני (באנגלית: William Pulteney‏; 18 במאי 1861 – 14 במאי 1941) היה גנרל בריטי במלחמת העולם הראשונה. פולטני נולד ב-18 במאי 1861, והתחנך באיטון קולג'. הוא הצטרף למיליציה של אוקספורד בשנת 1878. לאחר מכן הוא הועבר לרגימנט המשמר הסקוטי שם הוסמך כלוטננט משנה ב-23 באפריל 1881, והועלה לדרגת לוטננט ב-2 ביולי 1881. בשנה שלאחר מכן שירת במלחמה האנגלו-מצרית, שם נכח בקרב תל אל קביר (ספטמבר 1882). ב-4 במאי 1892 הועלה לדרגת קפטן, ובשנת 1895 שירת עם משלחת בוניורו ומשלחת ננדי, שעליה אוזכר בשדרים וקיבל את עיטור אות השירות המצוין (DSO). הקידום למייג'ור הגיע לאחר 1 במאי 1897. מלחמת הבורים השנייה פרצה באוקטובר 1899, ופלטני שירת עם הגדוד הראשון של הרגימנט שלו בדרום אפריקה משלהי 1899, כשהוא מחזיק בדרגת ייצוג של לוטננט קולונל מ-11 בנובמבר 1899. הוא לחם בקרבות בלמונט, אנסלין ונהר מודדר (נובמבר 1899) ובקרב מג'רספונטיין (דצמבר 1899). בשנה שלאחר מכן מונה לסגן המפקד של הרגימנט באפריל, השתתף בצעדה לבלומפונטיין ופרטוריה, ובקרבות גבעת היהלומים (יוני 1900), בלפסט (אוגוסט 1900) ובמעבר לקומטיפורט בספטמבר. על שירותו במלחמה, הוא הועלה לדרגת קולונל ב-29 בנובמבר 1900. הוא נשאר עם הרגימנט שלו בדרום אפריקה עד שהמלחמה הסתיימה במאי 1902, ויצא לבריטניה באונייה בריטניה כחודשיים אחר כך. לאחר המלחמה הוא פיקד על החטיבה ה-16 באירלנד משנת 1908 ועל הדיוויזיה ה-6 בדרום אירלנד בשנת 1910. לפלטני הייתה קריירה מבצעית נרחבת במהלך מלחמת העולם הראשונה, והוא פיקד על הקורפוס ה-3 בחזית המערבית ברציפות החל מ-31 באוגוסט 1914 עד 19 בפברואר 1918. פולטני פיקד על הקורפוס ה-13 בבריטניה מ-20 בפברואר 1918 עד 15 באפריל 1919. הוא מילא את תפקיד המוט השחור בפרלמנט של הממלכה המאוחדת בין השנים 1920–1941, וב-14 במאי 1941 מת בביתו בסטנסטנד מאונטפיצ'ט, אסקס. הוא קיבל את תואר אביר מפקד מסדר האמבט בשנת 1915; אביר מפקד מסדר מיכאל הקדוש וג'ורג' הקדוש בשנת 1917, ואביר מפקד המסדר הוויקטוריאני המלכותי בשנת 1918. Stearn, Roger T. (22 בספטמבר 2011). "Pulteney, Sir William Pulteney (1861–1941), army officer". Oxford Dictionary of National Biography (באנגלית). נבדק ב-21 באוגוסט 2019. {{cite web}}: (עזרה) Hart´s Army list, 1903
Freak (שיר של טייגה ומייגן די סטליון)

"Freak" (בעברית: "פריק") הוא סינגל שהוקלט על ידי הראפרית האמריקאית מייגן די סטליון, ביחד עם הראפר טייגה. הוא יצא לאור ב-13 במרץ 2020, בהוצאת חברות התקליטים סוני מיוזיק אנטרטיינמנט, קולומביה רקורדס ולאסט קינגס רקורדס, כסינגל שלא מתוך אלבום. השיר הגיע למקום העשרים במצעד השירים מתחת להוט 100, וזכה להצלחה ניכרת בפלטפורמת שיתוף הווידאו טיקטוק, תוך שצולמו לשיר מאות אלפי סרטונים. השיר נכתב על ידי מייגן די סטליון, טייגה ודייוויד פייטון והופק על ידי מוסטרד & פליזניה. די סטליון החליטה להוציא את השיר בסמוך להוצאת הסינגל השני "Captain Hook", מתוך המיני-אלבום השלישי שלה, Suga. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-14 מיליון השמעות. הווידאו קליפ הרשמי של השיר הועלה לערוץ היוטיוב של טייגה ב-13 במרץ 2020, בשידור חי. הקליפ צבר למעלה מ-14 מיליון צפיות. מידע על הסינגל "Freak" באתר מיוזיק בריינז סרטון השיר "Freak" באתר יוטיוב מידע על השיר "Freak" באתר ספוטיפיי Tyga Enlists Megan Thee Stallion for 'Freak' Video: Watch, Billboard, ‏2020-03-13 Megan Thee Stallion, Billboard Megan Thee Stallion Gets Beyonce On "Savage" Remix, HotNewHipHop (באנגלית) Tyga & Megan Thee Stallion – FREAK (באנגלית), נבדק ב-2020-05-11 Megan Thee Stallion: Suga - Music Streaming - Listen on Deezer (באנגלית אמריקאית), נבדק ב-2020-05-11 Suga by Megan Thee Stallion, Apple Music (באנגלית) Release group “Suga” by Megan Thee Stallion - MusicBrainz, musicbrainz.org FREAK, נבדק ב-2020-05-11 Tyga, Megan Thee Stallion - FREAK (Official Video)